ขอถามหน่อยจ้า คือลูกหนุเปนใข้มา7วันแล้ว ใข้ขึ้นบ้าง ลดบ้าง กินยาลดใข้ก้ใม่หายคะ น้องใม่ทาน อาหารเลย ทานแต่น้ำกับนม เวลาฉี่สีจะเข้มๆคะ น้องจะนอนซึมตลอด ใม่เล่นเลยคะ ไปร.พมาแล้ว เจาะเลือดว่าใม่ได้เปนใข้เลือดออก แล้วแบบนี้ น้องเปนอะไรค้ะ ?????
สวัสดีคะ อาการไข้ เป็นอาการแสดงของการติดเชื้อค่ะ ซึ่งในช่วงนี้ในเด็กเล็กจะมีเรื่องของการติดเชื้อทางเดินหายใจ เช่น การติดเชื้อไวรัสซึ่งทำให้เกิดเรื่องของไข้หวัด หรือ ไข้หวัดใหญ่ได้ค่ะ นอกจากนี้อาจจะมีเรื่องของการติดเชื้อลงในระบบทางเดินอาหารทำให้มีอาเจียน ถ่ายเหลว ปวดท้อง หรือ การติดเชื้ออีกอย่างคือ เรื่องการติดเชื้อในระบบทางเดินปัสสาวะซึ่งอาจจะเกิดได้ในเด็กค่ะ นี่เป็นเรื่องของการติดเชื้อที่หาสาเหตุได้ทันทีค่ะ ซึ่งถ้าสาเหตุเจอก็รักษาตามสาเหตุค่ะแต่ถ้าลูกซึมลงมากกินไม่ได้ อาจจะต้องดูว่ามีเรื่องของการติดเชื้อในระบบประสาทร่วมด้วยหรือไม่ค่ะ ซึ่งอาจจะเป็นเรื่องของการติดเชื้อในเยื่อหุ้มสมอง ก็ยังได้ค่ะ แนะนำว่าถ้าลูกซึมลงไม่กินมีไข้ อาเจียนควรจะรีบพาไปโรงพยาบาลอีกครั้งค่ะเพราะการติดเชื้อในเด็กเมื่อมีอาการเด็กจะทรุดเร็วค่ะ